Fikk hjertestans: Ny Nordsjørittet-syklist er død
Den ene var en 51 år gammel mann som døde på Stavanger universitetssjukehus allerede dagen etter hendelsen. Den andre mannen som fikk hjertestans under det store sykkelrittet, var en 60 år gammel mann. Ifølge Jærbladet døde mannen på sykehuset forrige torsdag. Begge de to mennene var bosatt i Ålgård. – Jeg har ikke ord, dette er bare forferdelig trist, sier Nordsjørittets daglige leder Siri Ommedal til Stavanger Aftenblad. De to mosjonistene befant seg på forskjellige steder i løypa da de måtte få behandling med hjertestarter. De ble fløyet med helikopter til Stavanger universitetssjukehus.
Begge de to mennene som fikk hjertestans under sykkelrittet Nordsjørittet i Rogaland lørdag 10. juni, er døde.